Jamme Masjid

Jamme Masjid (eller Great London Mosque) er en moské for innvandrere fra Bangladesh i London. Den ligger på hjørnet mellom Brick Lane og Fournier Street.

Moskéen var opprinnelig en kirke for hugenotter fra Frankrike. Senere ble kirken overtatt av metodister. Fra slutten av 1800-tallet, da Whitechapel ble et senter for de jødiske innbyggerne i East End – overveiende immigranter fra Russland – ble bygningen synagoge under navnet Machzike Adass eller Spitalfields Great Synagogue.

Etter at størstedelen av den jødiske befolkningen forsvant fra det historiske jødiske området i East End, samtidig som innvandrere fra Bangladesh kom i store antall til området, ble synagogen stengt og bygningen solgt. I 1976 åpnet moskéen Jamme Masjid.

Moskeer i London